
# GUVERNUL ROMÂNIEI



# ORDONANȚA DE URGENȚĂ

**privind darea în administrare**a Ministerului Transporturilor și Infrastructurii a unor imobile și părți din **imobile, aflate în domeniul public al statului, din administrarea Ministerului Apelor și Pădurilor, prin Administraţia Naţională "Apele Române"- Administraţia Bazinală de Apă Mureș, în vederea realizării de către Compania Naţională de Administrare a Infrastructurii Rutiere - S.A. a obiectivului de investiţii „Drum** **expres pentru realizarea conexiunii dintre Autostrada A3 (Zona Turda) și Drum Național DN1 (Zona Tureni)”**

Având în vedere că proiectele de infrastructură de transport sunt investiţii publice de importanţă strategică pentru România, care asigură conectivitatea cu coridoarele de transport europene şi creşterea mobilităţii populaţiei şi a mărfurilor, influenţând în mod direct relaţiile economice şi dezvoltarea mediului de afaceri la nivel naţional,

Luând în considerare faptul că reţelele de transport sunt interconexiuni transeuropene care contribuie la îmbunătăţirea liberei circulaţii a persoanelor, bunurilor şi la promovarea coeziunii economice, sociale şi teritoriale la realizarea unei economii de piaţă competitive,

Ținând cont de faptul că în cadrul general al politicii Guvernului asigurarea şi susţinerea unei infrastructuri adecvate dezvoltării obiectivelor socio-economice prin modernizarea, dezvoltarea şi administrarea eficientă a sectorului rutier, cu accent pe extinderea numărului de autostrăzi, modernizarea şi lărgirea drumurilor existente, a podurilor şi a tuturor facilităţilor aferente, reprezintă o necesitate,

Având în vedere faptul că drumurile publice din România reprezintă o componentă principală a sistemului naţional de transport şi constituie obiectul exclusiv al proprietăţii publice,

Ținând seama de faptul că printre proiectele de infrastructură de transport de interes național, obiectivul de investiție ”Drum expres pentru realizarea conexiunii dintre Autostrada A3 (Zona Turda) și Drum Național DN1 (Zona Tureni)”, are o importanță deosebită, realizarea obiectivului prezentând avantaje tehnice, economice şi sociale, întrucât reduce timpii de parcurs, costurile de exploatare a vehiculelor, sporeşte gradul de confort al populaţiei diminuând poluarea mediului în interiorul localităţilor şi nu în ultimul rând ajută la accelerarea dezvoltării socio – economice a zonei, precum şi reducerea numărului de accidente,

Luând în considerare că starea de fapt obiectivă a situației extraordinare este reprezentată de faptul că pentru emiterea acordului de mediu aferent realizării lucrărilor la obiectivul de investiție ”Drum expres pentru realizarea conexiunii dintre Autostrada A3 (Zona Turda) și Drum Național DN1 (Zona Tureni)”, avizul de gospodărire a apelor necesar este condiționat de dovedirea existenței dreptului de proprietate sau a unui dezmembrământ al dreptului de proprietate asupra unor imobile și părți din imobilele aflate în proprietatea publică a statului și în administrarea Ministerului Apelor și Pădurilor, prin Administraţia Naţională "Apele Române"- Administraţia Bazinală de Apă Mureș, în suprafață totală de 9.654 mp, această condiționare putându-se acoperi doar prin darea în administrarea acestui imobil către Ministerul Transporturilor și Infrastructurii,

Având în vedere că pentru obținerea suprafeței totale de 9.654 mp necesare lucrărilor aferente obiectivului de investiție ”Drum expres pentru realizarea conexiunii dintre Autostrada A3 (Zona Turda) și Drum Național DN1 (Zona Tureni)”, se impune schimbarea titularului dreptului de administrare, respectiv trecerea din administrarea Ministerului Apelor și Pădurilor, prin Administraţia Naţională "Apele Române"- Administraţia Bazinală de Apă Mureș, în administrarea Ministerului Transporturilor și Infrastructurii,

Luând în considerare faptul că imobilele și părțile din imobile, în suprafață totală de 9.654 mp necesare lucrărilor aferente obiectivului de investiție ”Drum expres pentru realizarea conexiunii dintre Autostrada A3 (Zona Turda) și Drum Național DN1 (Zona Tureni)” se află în administrarea Ministerului Apelor și Pădurilor, prin Administraţia Naţională "Apele Române"- Administraţia Bazinală de Apă Mureș, iar potrivit art. 2 alin. (2) din Ordonanţa de urgenţă a Guvernului nr. [107/2002](file:///C:\Users\catalin.caluian\sintact%204.0\cache\Legislatie\temp12452728\00057612.htm) privind înfiinţarea Administraţiei Naţionale ”Apele Române", aprobată cu modificări prin Legea nr. [404/2003](file:///C:\Users\catalin.caluian\sintact%204.0\cache\Legislatie\temp12452728\00067773.htm), cu modificările şi completările ulterioare, Administraţia Naţională «Apele Române» administrează bunurile din domeniul public al statului, de natura celor prevăzute la art. 136 alin. (3) din Constituţia României, republicată, bunurile proprietate publică prevăzute legislația în vigoare, precum şi patrimoniul propriu stabilit pe baza situaţiilor financiare existente la sfârşitul lunii anterioare datei înregistrării ca instituţie publică la organul fiscal competent ,

Ținând cont că starea de fapt independentă de voința Guvernului a situației extraordinare este determinată de faptul că schimbarea titularului dreptului de administrare se poate realiza doar prin derogare de la prevederile art. 2 alin. (2) din Ordonanța de urgență a Guvernului nr. 107/2002, aprobată cu modificări și completări prin Legea nr. 404/2002, cu modificările și completările ulterioare, și nu prin raportare la dispozițiile art. 867 alin. (1) din Legea nr. [287/2009](file:///C:\Users\User\sintact%204.0\cache\Legislatie\temp132376\00141530.htm) privind [Codul civil](file:///C:\Users\User\sintact%204.0\cache\Legislatie\temp132376\00141529.htm), republicată, cu modificările ulterioare, precum și al art. 288 alin. (1) din Ordonanța de urgență a Guvernului nr. 57/2019 privind Codul administrativ, cu completările ulterioare,

Întrucât pentru acest proiect de infrastructură de transport este necesară reglementarea acestei măsuri în regim de urgenţă, pentru deblocarea avizului de gospodărire a apelor și, în consecință a emiterii acordului de mediu,

Având în vedere faptul că neadoptarea măsurilor propuse poate conduce la imposibilitatea implementării obiectivului de investiție ”Drum expres pentru realizarea conexiunii dintre Autostrada A3 (Zona Turda) și Drum Național DN1 (Zona Tureni)”, obiectivul fiind cuprins în Master Planul General de Transport, aprobat prin Hotărârea Guvernului nr. 666/2016, cu modificările și completările ulterioare,

Întrucât întârzierea implementării proiectelor de infrastructură transeuropeană de transport are impact direct asupra pierderii de sume alocate României prin Programul Operaţional Infrastructură Mare, context în care se impune reglementarea în regim de urgenţă a unor măsuri pentru diminuarea acestei categorii de risc,

Având în vedere că, finanțarea proiectului de construcție a ”Drum expres pentru realizarea conexiunii dintre Autostrada A3 (Zona Turda) și Drum Național DN1 (Zona Tureni)” se preconizează a fi realizată în cadrul Programului Operațional Infrastructură Mare 2014-2020, având ca perioadă de eligibilitate a cheltuielilor până la data de 31 decembrie 2023.

Luând în considerare faptul că starea de fapt cuantificabilă a situației extraordinare este determinată de faptul că adoptarea măsurilor astfel cum se propune prin prezenta ordonanță de urgență, ar putea conduce la evitarea pierderii fondurilor nerambursabile, preconizate a fi alocate pentru acest obiect, în cuantum de 703.564 mii lei, inclusiv TVA,

Având în vedere că proiectele de infrastructură transeuropeană de transport vizează interesul public şi strategic și constituie o prioritate pentru economia națională, măsurile pentru accelerarea implementării acestora reprezentând o situaţie de urgenţă şi extraordinară,

În considerarea faptului că aceste elemente vizează interesul general public şi constituie situaţii de urgenţă şi extraordinare a căror reglementare nu poate fi amânată,

În temeiul art. 115 alin. (4) din [Constituţia României](file:///C:/Users/User/sintact%204.0/cache/Legislatie/temp330988/00068397.htm), republicată,

[**Guvernul României**](##) **adoptă prezenta ordonanță de urgență.**

**Art. 1. - (1)** Prin derogare de la dispoziţiile art. 2 alin. (2) din Ordonanţa de urgenţă a Guvernului nr. [107/2002](file:///C:\Users\catalin.caluian\sintact%204.0\cache\Legislatie\temp12452728\00057612.htm) privind înfiinţarea Administraţiei Naţionale "Apele Române", aprobată cu modificări prin Legea nr. [404/2003](file:///C:\Users\catalin.caluian\sintact%204.0\cache\Legislatie\temp12452728\00067773.htm), cu modificările şi completările ulterioare, se aprobădarea în administrarea Ministerului Transporturilor și Infrastructurii a unor imobile și părți din imobilele, având datele de identificare prevăzute în anexa care face parte integrantă din prezenta ordonanţă de urgenţă, aflate în domeniul public al statului, din administrarea Ministerului Apelor și Pădurilor, prin Administraţia Naţională "Apele Române"- Administraţia Bazinală de Apă Mureș.

**(2)** Transmiterea se face în vederea realizării de către Compania Naţională de Administrare a Infrastructurii Rutiere - S.A. a obiectivului de investiţii „Drum expres pentru realizarea conexiunii dintre Autostrada A3 (Zona Turda) și Drum Național DN1 (Zona Tureni)”.

**(3)** Imobilele și părțile din imobilele transmise potrivit alin. (1) nu pot primi altă destinaţie.

**(4)** Dreptul de administrare se transferă pe durata existenţei lucrărilor, sub condiţia menţinerii acestora în domeniul public al statului, şi va rămâne în sarcina Ministerului Transporturilor si Infrastructurii.

**Art. 2.** - Predarea-preluarea imobilelor și părților din imobilele prevăzute la art. 1 alin. (1) se face pe bază de protocol încheiat între Administraţia Naţională "Apele Române"- Administraţia Bazinală de Apă Mureș, şi Compania Naţională de Administrare a Infrastructurii Rutiere - S.A., în termen de 30 de zile de la data intrării în vigoare a prezentei ordonanţe de urgenţă.

**Art.3.** - Ministerul Mediului Apelor şi Pădurilor şi Ministerul Transporturilor și Infrastructurii îşi vor actualiza în mod corespunzător datele din evidenţa cantitativ-valorică şi împreună cu Ministerul Finanţelor Publice vor opera modificările, în inventarul centralizat al bunurilor din domeniul public al statului, aprobat prin Hotărârea Guvernului nr. [1.705/2006](file:///C:\Users\catalin.caluian\sintact%204.0\cache\Legislatie\temp12452728\00098713.htm) pentru aprobarea inventarului centralizat al bunurilor din domeniul public al statului, cu modificările şi completările ulterioare.

**PRIM – MINISTRUL**

**NICOLAE – IONEL CIUCĂ**